CELEX: 62021CN0375
Language: bg
Date: 2021-06-17 00:00:00
Title: Дело C-375/21: Преюдициално запитване, отправено от Върховен административен съд (България) на 17 юни 2021 година — Сдружение „За Земята — достъп до правосъдие“, „Тhe Green Тank — гражданско сдружение с нестопанска цел“ — Република Гърция, NS / Изпълнителен директор на Изпълнителна агенция по околна средa, ТЕЦ „Марица-изток 2“ ЕАД

4.10.2021   
            
            
               BG
            
            
               Официален вестник на Европейския съюз
            
            
               C 401/2
            
         
      Преюдициално запитване, отправено от Върховен административен съд (България) на 17 юни 2021 година — Сдружение „За Земята — достъп до правосъдие“, „Тhe Green Тank — гражданско сдружение с нестопанска цел“ — Република Гърция, NS / Изпълнителен директор на Изпълнителна агенция по околна средa, ТЕЦ „Марица-изток 2“ ЕАД
      (Дело C-375/21)
      (2021/C 401/02)
      Език на производството: български
      
         Запитваща юрисдикция
      
      Върховен административен съд
      
         Страни в главното производство
      
      
         Жалбоподатели в касационното производство: Сдружение „За Земята — достъп до правосъдие“, „Тhe Green Тank — гражданско сдружение с нестопанска цел“ — Република Гърция, NS
      
         Ответници: Изпълнителен директор на Изпълнителна агенция по околна средa, ТЕЦ „Марица-изток 2“ ЕАД
      
         Преюдициални въпроси
      
      
                  1.)
               
               
                  Член 4, параграф 3 от ДЕС, във връзка с чл. 18 от Директива 2010/75/ЕС (1) и членове 13 и 23 от Директива 2008/50/ЕО (2), следва ли да се тълкува в смисъл, че при разглеждане на искане за дерогация съгласно чл. 15, параграф 4 от Директива 2010/75/ЕС, компетентният орган трябва да оцени, като вземе предвид всички съответни научни данни за замърсяването, включително мерките в съответната програма за качество на въздуха в дадена зона или агломерация съгласно член 23 от Директива 2008/50/ЕО, дали предоставянето на дерогация може да застраши спазването на стандартите за качество на околната среда?
               
            
                  2.)
               
               
                  Член 4, параграф 3 от ДЕС, във връзка с чл. 18 от Директива 2010/75/ЕС и членове 13 и 23 от Директива 2008/50/ЕО, следва ли да се тълкува в смисъл, че при разглеждане на искане за дерогация по чл. 15, параграф 4 от Директива 2010/75/ЕС, компетентният орган трябва да се въздържа от определяне на не толкова строги емисионни норми на замърсители във въздуха от инсталация, при условие че такава дерогация би била в противоречие с мерките, определени в съответната програма за качество на въздуха, приета в дадената зона или агломерация, съгласно член 23 от Директива 2008/50/ЕО и би могла да застраши постигането на целта да се запази възможно най-кратък периодът на превишаване на нормите за качество на въздуха?
               
            
                  3.)
               
               
                  Член 4, параграф 3 от ДЕС, във връзка с чл. 18 от Директива 2010/75/ЕС и член 13 от Директива 2008/50/ЕО, следва ли да се тълкува в смисъл, че при разглеждане на искане за дерогация по чл. 15, параграф 4 от Директива 2010/75/ЕС, компетентният орган трябва да прецени, като вземе предвид всички относими научни данни за замърсяването, включително кумулативния ефект с други източници на съответния замърсител, дали определянето на по-малко строги норми за емисии на замърсители на въздуха от инсталация, би допринесло за превишаването на съответните норми за качество на въздуха, определени съгласно чл. 13 от Директива 2008/50/ЕО в дадена зона или агломерация, и ако това е така, дали трябва да се въздържи от предоставяне на дерогация, която би застрашила постигането на стандартите за качество на околната среда?
               
            
         (1)  Директива 2010/75/ЕС на Европейския парламент и на Съвета от 24 ноември 2010 година относно емисиите от промишлеността (комплексно предотвратяване и контрол на замърсяването) (OB 2010, L 334, стр. 17)
      
         (2)  Директива 2008/50/ЕО на Европейския парламент и на Съвета от 21 май 2008 година относно качеството на атмосферния въздух и за по-чист въздух за Европа (OB 2008, L 152, стр. 1)